School of Rugby | Nuwe liga sien die lig in 2021 van Afdeling 1 van die Virsekerbeker - School of Rugby
Daar sal in 2021 'n nuwe liga by Afdeling 1 van die Virsekerbeker gevoeg word. Die besluit is deur die Noordvaal Skolerugby-vereniging (NVSRV) tydens 'n spesiale Algemene Jaarvergadering op 6 November by die Hoërskool Alberton geneem.
Agt skole vanuit Afdeling 2 het bevordering tot die nuwe liga in Afdeling 1 gekry danksy hulle vertonings in die 2019-seisoen. Die eerste twee kampioene van Afdeling 2 - Hoërskool Secunda (2018) en Hoërskool Pietersburg (2019) het albei bevordering ontvang. Die twee naaswenners tydens die nuwe sisteem in 2018 geimplementeer was - Frikkie Meyer van Thabazimbi en Ligbron van Ermelo sal volgende jaar in onderskeidelik Afdeling 2 en Afdeling 1 se Skild-afdeling in aksie wees.
Die agt skole wat sake om die titel van die nuwe liga sal uitspook is - die Hoërskool Centurion, Hoërskool Pietersburg, Hoërskool Klerksdorp, Hoërskool Secunda, Hoërskool Wesvalia, Die Anker van Brakpan, Hoërskool Alberton en Potchefstroom Volkskool. Die Luiperds het dus met drie skole die grootste verteenwoordiging in die nuwe liga.